b'\n_START_ARTICLE_\nTabulatuuri\n_START_PARAGRAPH_\nTabulatuuri (usein my\xc3\xb6s muodossa tablatuuri, tabit tai t\xc3\xa4bit) on erityisesti kielisoittimelle tarkoitettu soitto-ohje, joka on verrattavissa pianon nuotteihin._NEWLINE_Tabulatuureissa k\xc3\xa4ytet\xc3\xa4\xc3\xa4n yleens\xc3\xa4 kirjain- ja numerosymboleita merkitsem\xc3\xa4\xc3\xa4n soitossa k\xc3\xa4ytett\xc3\xa4vien sormien asettelua. Tabulatuureja k\xc3\xa4ytet\xc3\xa4\xc3\xa4n soitto-ohjeina muun muassa kitaralle, bassolle, rummuille, huuliharpulle ja ukulelelle._NEWLINE_Tabulatuuri on hyvin yksinkertainen soitto-ohje, eik\xc3\xa4 n\xc3\xa4in ollen sis\xc3\xa4ll\xc3\xa4 tietoa mm. rytmist\xc3\xa4. T\xc3\xa4t\xc3\xa4 varten on kehitetty tietokoneohjelmia, kuten Guitar Pro, Tuxguitar, Power Tab Editor ja TablEdit Tablature Editor, jotka mahdollistavat tabulatuurien rytmityksen. ASCII-merkist\xc3\xb6ll\xc3\xa4 tehty\xc3\xa4 tabulatuuria kutsutaan ASCII-tabulatuureiksi._NEWLINE_Tabulatuureja on k\xc3\xa4ytetty ainakin 1300-luvulta asti.'